text: [{"text_idx": "#000000", "text": "Bolivia, Gran Chaco markatx 11n waynaw may may markanakatindi\u0301genas ukat afrobolivianas uksat ma\u0308 yatichawin chikachasiwapxi Roipea Taperai sutinchtaraki, kastill arunx \u00abAbriendo Sendas\u00bb san\u0303 munaraki. Jikthaptawix ikusistimat amuykipt\u2019an\u0303atakirakiwa pacha turkakiptan\u0303xat un\u0303t\u2019ayapk uksa markanxa Yatichawtuqitx juk\u2019amp akan ullart\u2019asma. Mayni yatichawin chikanchasirimpiw aruskipt\u2019ata."}, {"text_idx": "#000002", "text": "Cue\u0301llar Ferna\u0301ndez yatichirix yatichawtuqinx walja arunakat amuykipt\u2019i ma\u0308 maranx yatiyaw yatiyirinaktuqit un\u0303akipatawa \u00abindi\u0301gena\u00bb Jupax kunti yatiyaw yatiyirinakax un\u0303t\u2019ayapk uksatuqitw amuykipan\u0303 yatiraki, pachpa markan jakasirinakat amuykipan\u0303atakiw jawillt\u2019i. Aka jisk\u2019anx amuyunakap un\u0303t\u2019ayaraki."}, {"text_idx": "#000004", "text": "Benjami\u0301n Cue\u0301llar (BC): jisnaw aka qhipa pachanakanx indi\u0301genas arurux mayxt\u2019ayawinkaw utji. Nayra pachax indi\u0301gena arumpix pisin jakasiriw san\u0303s munkaspan ukhmaw amuyasirakinxa, ukmapis jichhax indi\u0301genas jupankax uraqinipxiwa, marka apnaqawinipxiwa amuyt\u2019anipxiw ukhamarak ch\u2019amanipxi. Maysatuqitx yaqhipankax marka apnaqawinx chikanchasipxarakiwa.."}, {"text_idx": "#000007", "text": "BC: Inas qhana [arunakax apnan\u0303achispa]. Indi\u0301gena marka san\u0303arux guarayos jan ukax guarani\u0301es markanak san\u0303aw wakisispa, jan ukax qhichwa marka maysatx sutipats san\u0303arakispawa."}, {"text_idx": "#000009", "text": "BC: Ukakipkarakiw tamachat [arux] uraqipankiri, ukampirus indi\u0301genas markankirinakax uywanaka quqanak ukhamarak pacha samanx suma un\u0303jan\u0303 yatipxi. Ukampirux sara, thuqhuwi, aru ukatx tayka arunakatx yaqhip [arunakax] ukankan\u0303ap muniriskatxa."}, {"text_idx": "#000010", "text": "RV: Yatichawinxa, tamax jupanakar un\u0303anchayir arunak un\u0303stayapxi. Kawkni\u0308r arukas apnaqataxa, kunatakisa? uka qhanancht\u2019ama."}, {"text_idx": "#000011", "text": "BC: San\u0303a\u0308ni, indi\u0301genas arunaka. Tayka arunakax sapakutinjamaw qhipartan\u0303 munasipki. Sullkawirinakax juk\u2019anikiw tayka arunak arsxapxi ukakipkarakiw jili\u0308rinakax juk\u2019ak wawanakar yatichxapxi ukatwa wali wakiskirix tayka arunakar ch\u2019amanchan\u0303axa."}, {"text_idx": "#000012", "text": "RV: Markamanx yatiyaw yatiyirinak taypitx kunas jan arsutakixa?"}, {"text_idx": "#000013", "text": "BC: Jilpachax kullkanakan kankan\u0303aptuqitx arsutaskiwa ukampirus kamachinakax janiw phuqhatakiti. Nayax markanakanx un\u0303jtwa, pisin jakawtuqitx janiw arsutakiti, maysatuqitx markanakanx kunjamkiti ukhamakiw sarantaski, sullkawirinakax munay jan munaw usur jaqiptapxi, ukampirus marka irpirinakax janiw kamachx phuqhayapkiti. 13 jan ukax 14 maran sullkawirinakaw usuriptapxi ukatx pisinak jakasipxaraki."}, {"text_idx": "#000015", "text": "BC: Chaco uksanx aywanaka ukat quqanakats wali qamiripxiwa [ukaw un\u0303jasi]. Wan\u0303suw utjki uksanx reforstacio\u0301n ukaw jan ch\u2019amanchata\u0308kiti ukakipkarakiw jawiranaks jan suma un\u0303jatakiti maysatx qaqanakax kayurananx jawq\u2019aran\u0303aspawa."}, {"text_idx": "#000016", "text": "RV: \u00bfBolivia markachirinakax pacha turkakiptawtuqitx kun ayatipxan\u0303apas munasma?"}, {"text_idx": "#000017", "text": "BC: kawkhanti jakask uksanx quqanakax askin un\u0303jatakiskiwa maysatx guarani\u0301es jupanakatakix yapuchawimp jakasin\u0303wa, ukampins yapuchawix wila masitakiki janiw aljan\u0303atakikiti. Taqi ukanakasti ecosistemar askin un\u0303jaw ch\u2019amancharaki."}, {"text_idx": "#000021", "text": "Gran Chaco boliviana uksanx wan\u0303suwinaka, phichsuwinaka, umamp aptanaka quqanak jik\u2019thapiwinkax aynacht\u2019ayiwa. Ukhamipanxa, uka uraqin jakasirinakax ukham jan walt\u2019awinakamp aynacht\u2019ataw jikxatsipxi, markan yaiyaw yatiyirinakax uksatuqitx janiw un\u0303t\u2019ayapkiti, kunawsati\u0308 niya naktawinakax utji ukak un\u0303t\u2019ayapxi. Ukampirus pachpan yatiyirinakax kipkarakiw jan un\u0303t\u2019ayapkiti."}, {"text_idx": "#000022", "text": "Pachpan yatiyirinakatakix ma\u0308 wakiskiriw utjan\u0303apaspa, ukampins thiyatuqin jakasirinakataki, pacha turkakiptawimpix kullakanakaw sinti aynacht\u2019atapxi. Markachirinakan arst\u2019asipxan\u0303apax wali askiwa, ukhamat kuna jan walt\u2019anakatix utjki ukanak un\u0303t\u2019ayapxan\u0303apataki, pacha turkakiptawimpix sinti jan walt\u2019awinakaw utji, ukatx kunjats nayrar mistuwix utjasp taqi ukanaka."}, {"text_idx": "#000023", "text": "Gran Chacox Bolivia markanx sureste uksan jikxatsi, ecolo\u0301gica ukhamarakiwa, 750 000 kilo\u0301metros cuadrados ukch\u2019arakiw pusi markamp qurpasi. Janiw markachirinakax sinti utjapkarakiti ukampins centro urbanos ukanakax jaya jayankarakiwa. Kuna sinti jan walt\u2019anak utjki\u0308 juk\u2019ampins ch\u2019umin nina naktawinak utjki ukanakak jilpachax un\u0303t\u2019ayapxi. Maysatuqitx ecolo\u0301gica ukat biodiversidad ukax utjarakiwa3400 may may quqanakaw utji ukatx uywanakatx wawaninaka, jach\u2019a asirunaka ukatx jisk\u2019a laq\u2019unakaw utjaraki. Uraqapachan payi\u0308r quqanak utjirix markachirinakan utjnuqasiwipamp ukhamarak waka uywirinakan amtanakapamp ukatx agroindustriales amtanakamp aynacht\u2019atawa. 2020 maranxa, Global Change Biology Journal uksatx ma\u0308 yatxataw lurapxi ukasti biodiversidad askin un\u0303jan\u0303ataki, 23 % bioma ukax jark\u2019aqatan\u0303apanxa, ukampirus jichhax 5 % ukhakiw jark\u2019aqawix utjaraki."}, {"text_idx": "#000024", "text": "Plataforma Media Cloud uksat bolivianos llikatuq yatiyirinakat markatuqitx kunjams arusipxi ukaw qhanstaraki. Jisnawa \u201cGran Chaco\u201d 2021 maranxa, medios bolivianos uksanx hidrocarburos, thakhi lurawita, yaqha sartaw amtanakat ukat yaqhanakampit juk\u2019ampins autonomi\u0301a regional uksatuqinakatw un\u0303t\u2019ayaraki.\nAkasti naturales ukan jan walt\u2019awinak utjki ukarukiw un\u0303t\u2019ayi: alliqtawinkaru."}, {"text_idx": "#000025", "text": "\u00abGran Chaco\u00bb arun may may amuyunakapa."}, {"text_idx": "#000026", "text": "Plataforma janiw yatiyawinak ukat redes socialanak apthapkiti, aka un\u0303acht\u2019awix janiw qhana un\u0303staykiti kunjamti\u0308 Gran Chacot yatirinakax yatiyki ukhama, ukampirus amuyt\u2019ayarakiw uksatuqi aruskipt\u2019an\u0303ataki.\nGran Chaco markan pacha turkakiptawit juk\u2019amp yatxataw un\u0303acht\u2019ayan\u0303atakix Rising Voices uksatx 26n figuras regionales, markan yatiyirinakapata, warani yatiyirinakapa ukatx ONG Marka irpirinakan irnaqirinakaparuw jiskt\u2019ata. Uka jiskt\u2019awinak luratax un\u0303t\u2019ayiw khitinakas uksan jakasipxi jupanakax kuna jan walt\u2019awis utji uksataw qhanstaraki."}, {"text_idx": "#000027", "text": "Jiskt\u2019anak luratanx may may amuyunakaw akhamat un\u0303jasi:"}, {"text_idx": "#000028", "text": "A\u0301reas protegidas uksar utjantasir mantapk uksatx irpirinakax janiw kamsapkisa.\nQ\u2019uma uma uksatuqit ma\u0308 wakiskir derecho humano ukhaman\u0303apawa.\nPacha turkakiptawix umatuqit pisinkan\u0303 utjayi.\nAliqat quqanak khuchhuran\u0303a ukat phichhsuwinakax uka ch\u2019uminak nakhantayaw utjayi."}, {"text_idx": "#000029", "text": "Gran Chaco boliviano uksan pacha turkakipatawipatx may may arst\u2019awinakaw utjaraki."}, {"text_idx": "#000030", "text": "Pacha turkakipaw jan walt\u2019aw un\u0303jan\u0303atakix pacha samantuqir un\u0303jan\u0303xatx juk\u2019amp ch\u2019amanchapxan\u0303awa ukakipkarakiw warminakan tamacht\u2019awiparux ch\u2019amanchan\u0303a.\nPacha pata markat jach\u2019a markar sarxan\u0303 juk\u2019amp utjayaski.\nComunidades indi\u0301genanakax markan jakan\u0303atakix uraqinakap un\u0303jasipkiwa.\nPacha turkakipta\u0308wix pachpan jakasirinakan ch\u2019uxn\u0303a qullapx chhaqtayan\u0303 munaraki.\nIrpirinakax jisk\u2019a productores ukanakaruw yanapt\u2019i ukampins janiw jach\u2019a corporacionanakaruxa."}, {"text_idx": "#000031", "text": "Pachpan jakasirinakax pacha turkakiptawin jan walt\u2019awinakapar askichan\u0303atakix irnaqapxarakiwa. Un\u0303acht\u2019ayatanakax yatiyaw yatiyirinakarux chikanchasiyarakiwa juk\u2019ampinsa tiliwisyuna, ONG uksat churat wulitinanaka, llikatuq un\u0303t\u2019ayirinaka, redes socialanaka, minsajiyir tamanaka."}, {"text_idx": "#000032", "text": "Medios independientes uksatx akanakawa No\u0301madas, La Regio\u0301n ukatx La Brava, yatxataw thakhinakampiw pachan jan walt\u2019awip yatin\u0303atakix yanapat\u2019asipxi. No\u0301madas uksatx ma\u0308 jan iyawsat chaka luratampix 3000 hecta\u0301reas quqanakaw khuchthapiwayat ukxatw wakiskir yatiayaw un\u0303t\u2019ayi. El Chaja\u0301 ukax Nativa tamankiriwa uksatx imaylu ukatx yatiyawinaktaypiw wulitinanakax un\u0303t\u2019ayaraki."}, {"text_idx": "#000034", "text": "Santa Cruz Rayru, markatuqin jikxatasiraki, podcast ukanak un\u0303t\u2019ayaraki juk\u2019ampins pachpa markatx indi\u0301genas arunak un\u0303t\u2019ayaraki. Comunidades originarias\u2014 guarani\u0301, ayoreos ukat chiquitanos ukanakax\u2014 Gran Chaco uksanx 8 % ukch\u2019an jikxatasi ukatsti radio comunitaria ukatx redes sociales uksaw irnaqawinakapx un\u0303t\u2019ayapxaraki. Radio N\u0303ande n\u0303ee ukatx podcast Paso a Paso con la Autonomi\u0301a Charagua Iyambae, Charagua Iyambae comunidad auto\u0301noma indi\u0301gena uksat un\u0303t\u2019ayata."}, {"text_idx": "#000036", "text": "Yaqhaxa, Leonardo Tamburini, organizacio\u0301n ORE irpirix jan iyawsat chakatuqitx amuyunaka arunaka un\u0303t\u2019ayarakiwa, markachirix kamst\u2019isa uksatw masinakapampix amuyunakx jach\u2019aptayaraki. Aka un\u0303tan\u0303a ORE uksan luratax comunidades indi\u0301genas Ayoreos uksan quqanak ninamp naksuyawix kunjamas uksat un\u0303t\u2019ayaraki."}, {"text_idx": "#000037", "text": "Janiw taqpach yatirinakatx juk\u2019ampinakx jikxatan\u0303jamakanti, uksatuq yatxatatanakax juk\u2019ampiw un\u0303t\u2019ayasispanx kuna amuyunakatix utjki taqi ukana. Ukhamipanx uksatuqitx Rising Voices ukax yatxataw lurt\u2019awayi ukarjmax Kuwirnut payllat ONG khanat apnaqaraki, ukhamatw markachirinakax jasak amuyt\u2019apxaraki."}, {"text_idx": "#000038", "text": "Walja kutiwa, jan ya\u0308qat yatiyaw yatiyirinaktaypit chikanchayan\u0303atakix thaqhata, yatichawinakap sarantayatawa, ukhamat ch\u2019amanchan\u0303ataki. Khitinakatix kipka yatiyaw yatirinak utt\u2019ayasipx jupanakax mayni medios locales ukatsipans wali jach\u2019a irnaqaw phuqhayapxi."}, {"text_idx": "#000039", "text": "\u00abChaquen\u0303otwa, jawiratwa, quqatwa. Uraqix suma un\u0303jan\u0303ax nayan kankan\u0303ajawa. Quqanak khuchhuran\u0303ax suyt\u2019ayatapan!\u00bb. Villamontes, Bolivia. Knorke Leaf jupan jamuqata, iyawst\u2019amp un\u0303t\u2019ayata."}, {"text_idx": "#000042", "text": "Markasanakatx walja yatiyawinkaw un\u0303t\u2019ayatan\u0303apa; uksa markanx kunas makiptas ukxa janiw taqin yatipkiti. Ukampirus yatiykipasin\u0303ax wali wakiskiriwa."}, {"text_idx": "#000045", "text": "Akham yatichawinakax waljaniruw yatichata ukhamat k\u2019umiw yatiyawinak yatipxan\u0303aptaki, ukakipkarak juk\u2019amp yatiyawinak un\u0303t\u2019ayapxan\u0303apataki, ukmapins jamuqanakamp kunaw pacha turkakiptaw jan walt\u2019awinakatx un\u0303t\u2019ayataraki."}, {"text_idx": "#000049", "text": "Khaysa Jisk\u2019a Wallata aylluna, Qullasuyu-Chuqiyapu markan ma\u0308 aylluwa, Jilata Bernabe\u0301 Mamanix mayni luqta\u0308winak churir jilaruw akham sasin jiskt\u2019atayna: \u201cjilata, jichhat uksarux titulunikit uywanakx awatxan\u0303a\u0308ni?\u201d."}, {"text_idx": "#000050", "text": "Sata qallta phaxsinx aka 2021 maranx Yatich Yatiq Kamanin jilir irpiripax khaya 2008 maratpachx aka lakan phaxsi 2021 marankamax 68.106 jila kullakanakaw aka Qullasuyu markpachanx luqta\u0308w katuqt\u2019asiwayapxatayna. Taqi jupanakax kunayman irnaqa\u0308winakan jaka\u0308winakapanx chikan\u0303cht\u2019asiniwayapxatayna. Khaysa Jisk\u2019a Wallata ayllunx jaqix yapumpi, uywampi, alakipasisa, phusan\u0303anak lura\u0308wimpi, sawusa, kunayman qullanak wakichasa yaqhanakampit qamasiniwayapxi. Aka luqta\u0308wixa, wali askikipuniskiw uka lura\u0308winakapat luqtan\u0303atakixa."}, {"text_idx": "#000051", "text": "Qullasuyu markax walja markanakat utt\u2019at markawa, juk\u2019ampis nayra laq\u2019a achachilanakatpach utjir markanakata, aka markanakax aknirinakawa: aymara, uru, chikitanunaka, waraninaka walja yaqhanakampi, niya 62.2 ukhanipxiw sapa patakatxa. Aymar markax kimsa waranqhan waranqhapat jilawiriwa, juk\u2019ampis aka Qullasuyu, Pirwa, Ch\u2019ili, Arjintina markanakankapxiwa."}, {"text_idx": "#000052", "text": "Aka yatin\u0303 titul luqta\u0308winakax janiw wali un\u0303t\u2019atakit ayllunakans markanakansa, janiw win\u0303ayans ukax churasirikataynati. Ukampirus aka titulunakax markachirirux walpun wayti."}, {"text_idx": "#000053", "text": "AMa\u0308 mamaw tunta aljir jak\u2019an qunusiski. Flickr (CC BY-NC 2.0)"}, {"text_idx": "#000054", "text": "Nayraqatpachxa, aka kast titul luqta\u0308winakaxa, juk\u2019ampis mayni pachpa, ayllu pachpa, markap pachp munasin\u0303aruw ch\u2019aman\u0303chi, kunalaylutix markachirinakax kunayman lura\u0308winakampix jaka\u0308winakapanx chikan\u0303chasiniwayapxi. Ukatx uka luqta\u0308winakampix kunayman lura\u0308winakan chikan\u0303chasxapxaspa."}, {"text_idx": "#000055", "text": "Aka markan nayrapachatpach jaqir markachirinakax janiw khaya 1952 Revolucio\u0301n Nacional uka pachkamax iskularux sarapxirikataynati, jichhu\u0308rkamas janiw jach\u2019a yatiqan\u0303 utanakax ayllunakan markanakan utjkiti. Khitinakatix jach\u2019a yatiqan\u0303 utanakan yatiqan\u0303 munakixa, jach\u2019a markanakar ukhamarak yaqhawjanakar yatiqir sarapxan\u0303anakapawa. Ukhamipanxa, aymar marka ukatx yaqha aymar markanakjam utjirinakax janipuniw jach\u2019a yatiqan\u0303 utanakar puripkiti, ukhamarus aka markanakax wali suma yatin\u0303anakanipxiwa."}, {"text_idx": "#000056", "text": "Aka kast luqta\u0308winakax janiw Qullasuyu markanak utjirikataynati, jan ukasti walja kunayman yaqha markanakan utjiritayna: iwrupana, yaqha layanaka. Ukatxa walja uka markanakan qullqi juk\u2019uchan\u0303 thakhirjamakiw luqtapxiritayna, uka amuyumpix kunayman utjir patrunanakarukiw juk\u2019ampis waqaychapxi. Aka Qullasuyu markanx aka luqta\u0308winakax janiw uka amuyumpikiti, jan ukasti yaqha amuyump amtampiwa. Kunata? Kunalaykutix janiw uka luqta\u0308wimpix Jisk\u2019a Wallata ayllunx janiw kuna patrun thiys sarkaniti, jan ukasti lurataparjamaw luqtataski, juk\u2019ampis markachirir ch\u2019aman\u0303chan\u0303ataki."}, {"text_idx": "#000058", "text": "Kunawsatix luranak un\u0303tayan\u0303 amtatakixa, janiw ukax taqi un\u0303jatanak san\u0303 munkiti, jach\u2019a markanakanx kunatix un\u0303jaskixa ukaw wali aytatapuni ukhamarak ya\u0308qatapuni. Luratanakax janiw un\u0303jkay ya\u0308nakakipunikaspati, jan ukasti jan un\u0303jkay ya\u0308nakas utjarakiswa; chapar arunaka, jayllinaka, juk\u2019ampinaka."}, {"text_idx": "#000060", "text": "productiva y territorial, orientada a la produccio\u0301n intelectual y material, al trabajo creador y a la relacio\u0301n armo\u0301nica de los sistemas de vida y las comunidades humanas en la Madre Tierra, fortaleciendo la gestio\u0301n territorial de las naciones y pueblos indi\u0301gena originario campesinos, las comunidades interculturales y afrobolivianas."}, {"text_idx": "#000062", "text": "Aka kamachix juk\u2019ampis yaticha\u0308w yatiqa\u0308wtuqix jaka\u0308w jathachan\u0303a ukhamarak \u201csuma qaman\u0303ar\u201d un\u0303tayatawa. Uka \u201cSuma Qaman\u0303a\u201d amtax juk\u2019ampis ayllun markan suma jakan\u0303as ajaytuqins, pachamamampis, chuymans, p\u2019iqins janchins suma qaman\u0303aw jakan\u0303apa."}, {"text_idx": "#000063", "text": "Aka luqta\u0308winakax juk\u2019ampis kawkni\u0308r markanakatix ispan\u0303ul jaqinak janir purinipkipan markanakax ya\u0308qatapka\u0308na, ukat jan ya\u0308qataxapxixa, uka markanakaruw juk\u2019ampis mayamp ya\u0308qayan\u0303apa, ukhamar jaka\u0308wix jathachataskakin\u0303apataki. Ukhamatwa, JIWASA uka arux wali un\u0303t\u2019at tunu arjam un\u0303sti, aka JIWASA uka arux janiw jaqikikiti, jan ukasti uywas alinakas qullunakas jawiranakas taqikunapuniwa jiwastaypinki, ukhamarak jakan\u0303ani. Ukhamatwa akapachanx jaka\u0308wix jathachan\u0303 amtataski, qullqituqins marka apnaqa\u0308wtuqinsa."}, {"text_idx": "#000064", "text": "Aka luqta\u0308wimpix nayrapachatpach utjir markanakar jaqirjam un\u0303jan\u0303 amtawa. Aka ayllunak markanakax janiw markachirirjam un\u0303jatakataynati, jan ukasti uywats juk\u2019ampir un\u0303jatapxataynawa, tukusin\u0303apatak un\u0303jatapxataynawa."}, {"text_idx": "#000067", "text": "Ukhamipanwa, aka luqta\u0308winaka, uraqin qama\u0308winaka, ukhamarak achunak un\u0303astayan\u0303anaka, khititans uk un\u0303t\u2019asin\u0303anaka, taqi ukanakax markan sarta\u0308wipar ch\u2019aman\u0303chi. Ukatwa JIWASPACHA amuyux jichhakamas aksans uksans apnaqataski."}, {"text_idx": "#000070", "text": "Aka 2020 marankasina, 195 Bolivia markan yuri\u0308wipanx kunayman k'umi\u0308winakaw llika taypin un\u0303jasiniwayi. Aymar llikachirinakaxa, Jeanine An\u0303ez marka irpiri warmin lunthatasitapata, jan qullasin\u0303tuqin ukhamarak yatiqa\u0308w yaticha\u0308wtuqin yanapatapat walpun arusiniwayapxi. Ukhamarak aka markan utt'asitapax janiw taqinitakikataynat sasaw saniwayapxi. Juk'ampis aka kuruna ispan\u0303ulat t'aqaqta\u0308w urux janiw kunat sapa llumpaqa 6 amtan\u0303a\u0308xaspati, sasaw sawayapxi."}, {"text_idx": "#000071", "text": "Aymar markaruxx pusi jichhapach markanakaruw t'aqanuquniwayapxatayna: Wuliwya, Pirwa, Ch'ili ukatsti Arjintina. Kimsa waranqh waranqh aymaranakaw aka markanakanx utjapxatayna. Ukhamarak arupax Qullan Aymar Jaqi Aru sutiniwa, jichhu\u0308runakanx aymarat un\u0303t'atakixarakiwa. Juk'ampis yapump uywampiw qamasipxi, ukhamarak wali kusa alikipanakapxiwa. Ukatsi, laq'apachatpach utjirinakax 62,2% (sapa patakat suxtatunk payani) ukhapxataynawa."}, {"text_idx": "#000072", "text": "Aymaranakax amuyasxapxiwa, ukhamarak jach'a utanakans markap pachpata, yatin\u0303anakapata, yapucha\u0308winakapata, uywa uywan\u0303anakxata, marka apnaqan\u0303xata juk'ampinakat yatxatxapxi. Ukatsti jach'a yatxata\u0308winakapanx uka yatin\u0303anakapat un\u0303acht'ayxapxi. Maysatxa, aka yatxata\u0308winakax janiw uka misti anqat jutir jaqinakan qillqatakataynati, imantapxiritaynawa."}, {"text_idx": "#000073", "text": "Elias Ajata Rivera arunakat yatxatat wali un\u0303t'at \u201cAymar Yatiqan\u0303a\u201d tama apnaqir jilax, Facebook llika qillqatapanx ma\u0308 jamuq qillqat qillqt'awayatayna. Aka Aymar Yatiqan\u0303 tamanx 109.767 ukha jaqinakaw chikan\u0303chasipxi."}, {"text_idx": "#000074", "text": "Uka qillqatapanxa, siwa: \u201cAkanx janiw aka markanakan urupax amtata\u0308kiti \u00bfKUNATA? \u2013 en esta pa\u0301gina no celebramos los di\u0301as de independencia de estos pai\u0301ses \u00bfPORQUE?\u201d. Uka jiskt'amp jiskt'asaw kunats aka markanakan utt'asiwipax jan amtan\u0303 wakiski ukatuqitx arkirinakaparux amuyt'ayaniwayi:"}, {"text_idx": "#000075", "text": "Porque los di\u0301as en que estos pai\u0301ses celebran su independencia no fueron independencia para los aymaras. Las condiciones de explotacio\u0301n continuaron o empeoraron para nosotros."}, {"text_idx": "#000076", "text": "Aymaranakax aka marka utt'asitapatx \u00abpunkusin\u0303a\u00bb ukax janiw tukusinkiti, ukhamarak uka patrun jaqinakax jan kunak jiwkatayasipkakiwa, ukhamarak qullqs wiq'susipkakiwa:"}, {"text_idx": "#000077", "text": "La independencia de estos pai\u0301ses donde vivimos los aymaras no fue la liberacio\u0301n del aymara, fue un cambio de \u00abamo\u00bb, pasamos de los abusos de los espan\u0303oles a los abusos de sus hijos."}, {"text_idx": "#000078", "text": "Alayatpach apnaqirinakax aka marka utt'asitatx aymaranakarux t'aqhisiyanisipkakiwa, janiw aymaranakarukiti, jan ukasti taqi aymarjam markanakaru. Ukhamankasinwa, 1952 Marka Ch'axwa\u0308wix purintaniwayi, ukhatwa ma\u0308 juk'ita ch'ujtaniwayi, janiw aka marka,irpirin chhijlla\u0308winakapatakis chhijllayatakanati, uraqinakas janiw aymaranakankataynati. Jichhakamas jan purapat un\u0303jasin\u0303a ukhamarak jisk'achasin\u0303ax aka uraqin laq'a pachat utjir jaqinakatakix utjaskakiwa."}, {"text_idx": "#000080", "text": "Ukhamatwa, jilata Ajatatakix aka markan utt'asi\u0308wip amtan\u0303ax jan wakisxiti."}, {"text_idx": "#000081", "text": "Ukham jilata Ajatan arsutaparux waljan llika taypin llikachirinakaw \u00abjallalla\u00bb, \u201cCierto, no se puede celebrar una falsa independencia que nos ensen\u0303aron en los colegios, todo fue una patran\u0303a. Fue la independencia de los criollos,\u00bb sasin jaysaniwayapxaraki. Waljan jila kullakanakapuniw uka amuyux walikipuniw sasin sawayapxaraki, ma\u0308 juk'anisti ukham amuyunakax q'aranakaruw jisk'achi sasaw sapxaraki."}, {"text_idx": "#000082", "text": "Ukxaruxa, panin wali yatxatat k'uk'u aymar yatichirinakaxa, Pablo Mamani ukhamarak David Quispe uka pachpa amuyumpirakiw aka marka utt'asi\u0308w urunx aruntawayapxaraki."}, {"text_idx": "#000083", "text": "Bolivia es inviable sin los indios, salvajes, alten\u0303os, masistas...195 an\u0303os de la republica neocolonial no ensen\u0303o\u0301 nada?"}, {"text_idx": "#000085", "text": "Uka qillqatanakanxa, \u00abindio\u00bb, \u00absalvajes\u00bb, \u00abalten\u0303os\u00bb ukhamarak \u00abmasistas\u00bb arunakaw un\u0303sti. \u00abAlten\u0303o\u00bb uka arux aka El Alto Aymar markan utjasirinakapatakiwa, juk'ampis aymar qhichwa jila kullakanakaw utjasipxi. \u00abMasista\u00bb uka arusti Movimiento Al Socialismo MAS, uka arkirinakapatakiwa, juk'ampis jan wali arut un\u0303jataw An\u0303ez warmin arkirinakapanxa. Ukatsti, uka arunakax aymar qhichwa juk'ampis aka markan laq'apachat utjirinakapar jisk'achjan\u0303atakiw arusipxi. Ukhamatwa, Mamani yatichiri jilatamp Qhisphi yatichiri jilatampix aka Bolivia marka utt'asiwipatx arsuwayapxi, juk'ampis aka markax janitix aymaranaka\u0308kasp ukhamarak jan qhichwanaka\u0308kaspaxa, janiw kuna\u0308kaspasa, sasaw saniwayapxi."}, {"text_idx": "#000086", "text": "Juk'ampis aka Bolivia tuqix wali qhuru arumpipuniw yatxatat irptiri ukhamarak yatichiri Felipe Quispe Huanca jilatax arsuwayaraki. Ma\u0308 tiliwishun aruskipa\u0308winx arunakapax walpun aka markpach un\u0303xtayawayaraki. Waljanipuniw ukax chiqapuniskiw sasin sawayapxi, ma\u0308 qawqhanisti, un\u0303isisin\u0303 amuyuwa sapxarakiwa."}, {"text_idx": "#000087", "text": "Bolivia tuqitx akham sasin arsuwayi:"}, {"text_idx": "#000090", "text": "Nuestros hijos indi\u0301genas ya son de clase media, estudiaron y son profesionales. No pueden seguir viviendo con rencor de hace 500 an\u0303os, no pueden seguir odiando al k\u2019ara [palabra quecha para invasores]. Todos somos bolivianos y debemos unirnos para que el pai\u0301s progrese."}, {"text_idx": "#000091", "text": "Ukhamatwa, Mallkump ukhamarak Rafael Quispempix walja kunanak aruskipawayapxi. Juk'ampis kunjamats aka markan nayra laq'apachatpach qamirinakax jisk'achatakisipki, ukhamarak kunjamats yaqhip aymar qhichwa jaqinakax q'aranakatak irnaqasipki. Taqi ukanakat aruskipawayapxi. Uka aruskipa\u0308wimpixa, Bolivia sutin markax kunjamakitix uk qhanstayawayapxi."}, {"text_idx": "#000093", "text": "\u201cNada que celebrar 195 an\u0303os de bolivia, continu\u0301a la masacre y el genocidio llegados hace 488 an\u0303os a estas tierras con la invasio\u0301n, ejercidos con la colonizacio\u0301n, practicados en la repu\u0301blica... continuados en el estado. osan decir \u00abindependencia\u00bb, pero hay extranjeros gobernando con dictadura y tirani\u0301a.\u201d"}, {"text_idx": "#000095", "text": "Cochabamba, Bolivia markan yaticht\u2019a\u0308win chikancht\u2019asir jila kullakanakan jamuqapawa ."}, {"text_idx": "#000096", "text": "Markan Constitucio\u0301naparjamax Bolivia markan 37-ni aruw oficiales ukham un\u0303t\u2019ata\u0308xi. Ukampirusa, may may arunakax sapurunjamaw ist\u2019asi, Internet uksanx janiw un\u0303jaskiti, espan\u0303ol arukiw nayrankaski.\nKawkiriti\u0308 jilpach arst\u2019asirin arunakak ukanakax Internet uksanx ma\u0308 qalltawx utjayawayiwa, uka arunakax akni\u0308rinakawa, aymara ukat qhichwa. Jilpachax 34-ni aruw Internet uksan kipka arst\u2019asirinakan qillqatanakapax jan utjkiti.\nCochabamba markanx Pa\u0308 uru yaticha\u0308wiw utjawayi , 28-ni ukat 29-ni willka kuti phaxsin 2016 maran apasi. Tantacha\u0308wix Global Voices uksat wakicht\u2019atawa, Rising Voices qallta\u0308wipampi, activistas digitales Gladys Camacho ukat Juan Carlos Romero, Jaqi Aru ukat Voces Indi\u0301genas Urbanas tamanakas ch\u2019amancht\u2019awapxi."}, {"text_idx": "#000098", "text": "Chikancht\u2019asipxan\u0303apatakix ma\u0308 yatiyaw uksaw jawillt\u2019ata khitinakati\u0308 Internet indi\u0301genas ukham sarantayapk tayka arunakap jach\u2019anchayasin taqi jupanakatakinwa. Chikancht\u2019asirinakax kawki\u0308r arurus jach\u2019anchayapxi ukat yatiqatanakap markanakapar un\u0303t\u2019ayapxan\u0303apatak iyawsawinipchi taqi ukanak un\u0303jt\u2019asaw chhijllt\u2019awayata."}, {"text_idx": "#000099", "text": "Niya 50 chikancht\u2019asiriw qatuqata\u0308na, suyt\u2019atarjamaxa, qhichwa ukat aymara arunakatw waljan yaticha\u0308win chikancht\u2019asiwayapxi. Ukampirus Junt\u2019u Bolivia markatx Guarani\u0301, Cha\u0301cobo, Be\u0301siro, Mojen\u0303o Trinitario ukat Yurakare\u0301 markanakatw chikancht\u2019asirinakax purt\u2019aniwayapxi.\nTaqpachanitx 25-ni chikancht\u2019asiriw yaticha\u0308win tayka arunakapar Internet uksan jach\u2019anchayapk ukat lura\u0308winakap yatxata\u0308winakap un\u0303acht\u2019ayapxan\u0303apatak ukakipkarak yaqha bolivianos jupanakamp chikancht\u2019asipxan\u0303apatak ukat machaq digitales lura\u0308winak un\u0303stayan\u0303atak jawillt\u2019atapxa\u0308na.\nArunakax janiw qurpani\u0308kiti, ukhamipansti\u0308, Bolivia markan yaqhip arunakapax anqax jak\u2019a markanakan arst\u2019atarakiwa. Resistencia, Argentina uksatx ma\u0308 tama activistas jupanakaw chikancht\u2019asiwin chikancht\u2019asin\u0303atak mayt\u2019awayapxi, jupanakax Qom aru arst\u2019asipxi (Bolivia markanx Toba ukham un\u0303t\u2019atarakiwa)"}, {"text_idx": "#000100", "text": "Tantacha\u0308win amta\u0308wipax activista jila kullakanakan yatiwinakap un\u0303t\u2019ayapxan\u0303apatak pacha churan\u0303awa. Uka arunakax ma\u0308 pachaw churasi chikancht\u2019asirinakan (retos lingu\u0308i\u0301sticos y te\u0301cnicos del uso de idiomas en la web) sutinchatxat aruskipt\u2019apxan\u0303apataki."}, {"text_idx": "#000101", "text": "Wakicha\u0308winakax jilpachax lura\u0308winakap un\u0303icht\u2019a\u0308winwa. Jisnawa, Elias Ajata jilax ma\u0308 blogger El Alto markata, YouTube, SoundCloud ukat yaqhanakamp plataformas sociales uksan lura\u0308winak un\u0303stayata\u0308na . Un\u0303icht\u2019ayawipanx walja jamuqanak ukat yaqha lura\u0308winak un\u0303stayatayatanak un\u0303t\u2019aya\u0308na, Aymar Yatiqan\u0303a, ukax Facebook taman un\u0303t\u2019ayata\u0308nwa ukanx 8,000 jilaw chikanchasirinakapaxa. Yaqhax ma\u0308 vi\u0301deo, ukaw refere\u0301ndum constitucional 2016 ukatak un\u0303styata\u0308na, kawkhanti\u0308 chimpuntirinakax Jili\u0308r irpiri Sullka irpirix kimsi\u0308r kutin candidatura ukham saran\u0303apatak Jisa, Janiwa sapka\u0308n ukaw un\u0303t\u2019ayasi\u0308na. Video ukatakix marionetas ukaw apnaqasi\u0308na, aymarat arst\u2019asisa khitinakati\u0308 iyawapkan janiwapkan ukanak un\u0303t\u2019ayasa"}, {"text_idx": "#000103", "text": "Jaqukipa\u0308wimp yanapt\u2019asiri, Victoria Tinta ukat Gloria Chambi jupanakax kunjamatas editoras ukat traductoras ukham proyecto de Global Voices Aymarata uksan chikanchasipxi ukanak un\u0303t\u2019ayapxa\u0308na, uka proyectox yatiya\u0308winak espan\u0303ol arut aymara arur jaqukipas un\u0303t\u2019ayi. Aka lura\u0308winx ma\u0308 proyecto piloto ukas lurataraki\u0308nwa, ukanx jaqukipa\u0308winakatw waruqa\u0308winakax lurasi\u0308na ukax Internet uksankarakiwa, ukakipkarakiw uka waruqa\u0308winakx radio uksanakan ist\u2019ayapxan\u0303apatak iyawsata\u0308na, jisnawa Radio San Gabriel, ukampirus uka proyecto piloto uksans chikacht\u2019asiwayarakiwa."}, {"text_idx": "#000104", "text": "Cochabamba markax qhichwa marka ukham un\u0303t\u2019atarakiwa. San Simo\u0301n Jach\u2019a yatiqan\u0303 utax (UMSS) aru ch\u2019amanchan\u0303atakix plataformas digitales ukanak sarantayawayi, sisnawa plataforma multimedia de podcast en quechua, ukax UMSS uksan un\u0303stayatawa, Lingu\u0308i\u0301stica Aplicada para la Ensen\u0303anza del Idioma satarakiwa. Ukampirus pani yatichaw wakicht\u2019irinakax Gladys Camacho ukat Juan Carlos Romero pani yatichaw wakicht\u2019irinakax (Departamento de Lingu\u0308i\u0301stica de la universidad) uksan wali mayacht\u2019atapxa\u0308nwa ukatx qhichwa yatichirjamas yanapt\u2019asipxaraki\u0308nwa. Panpachaniw may may plataformas digitales uka lura\u0308winakapxat un\u0303t\u2019ayapxa\u0308na.\nCamacho kullakax Nueva York Jach\u2019a yatiqan\u0303 utan yatiqa\u0308wipamp sarantawayi , jupax proyecto de Rimasun audio podcast. ukan ch\u2019amancht\u2019awayi . Yatichaw irnaqa\u0308wipanx Romero jilax vi\u0301deo waruqatayna, qhichwa aruna, jupax ma\u0308 consultorio dental uksan waruqt\u2019atayna."}, {"text_idx": "#000105", "text": "Santa Cruz markan ayllupana, proyecto Voces Indi\u0301genas Urbanas ukax lura\u0308winakap un\u0303t\u2019ayawayarakiwa, Santa Cruz markan indi\u0301genas jakasirinakan arunakap ist\u2019ayan\u0303 un\u0303tayan\u0303 amtaniwa. Ma\u0308 arux kunats jach\u2019anchayan\u0303 aski ukxatawjilapachax arusita: mayn mayn chikanchasirinakaw tayka arup redes sociales uksatuq nayrar jach\u2019anchayapxi."}, {"text_idx": "#000106", "text": "Boliviano yaticha\u0308wix akjam yaticha\u0308winak mayiwx utjayaskakiwa, Internet apnaqirinak waythapin\u0303ataki, arunakap ( herramientas digitales) ukamp jach\u2019anchayan\u0303ataki. Yatiwinakapax yaqhanakarus niya jak\u2019achasiwa."}, {"text_idx": "#000108", "text": "Los reclusos pueden llevar a sus familias a vivir con ellos dentro de la ca\u0301rcel. Sus esposas e hijos pueden compartir la vida dentro y fiera de prisio\u0301n. Callampaya, La Paz. Photo by Danielle Pereira, enero de 2009. CC 2.0. Editado por Kevin Rothrock."}, {"text_idx": "#000109", "text": "Uraqpachat sipans Bolivia marka sapanakw wawanaka, q\u2019axullanakax mutun\u0303 utan taykanakap chika jikxatasipxan\u0303apatak iyawsata , uka yatxata\u0308wix Alto Comisionado de las Naciones Unidas Derechos Humanos ukatak uksat apst\u2019atawa (Oacnudh)."}, {"text_idx": "#000111", "text": "Awkip taykapaw mutun\u0303 uta taypinki ukatw wawanakapax tayka chikt\u2019at jikxatasi sasinw arst\u2019i, jilpachax jisk\u2019a wawanakaw tayka chikt\u2019ata janiw awki chikt\u2019atakiti kunalaykuti uka jisk\u2019a wawanakax n\u0303un\u0303usipki ukhamawa."}, {"text_idx": "#000112", "text": "Sitio Prensa Bolivia ukax 2.100 wawaw mutun\u0303 utan taykanakap chika jikxatasipx sasinw un\u0303t\u2019ayi.\nDefensori\u0301a del Pueblo de Boliviax un\u0303t\u2019ayiwa, chachanak warminakax jan qhisphiyataw jikxatasipxi ukatw ukham wawanakapampis jikxatasipxi:"}, {"text_idx": "#000113", "text": "Bolivia markanx jilpach mutun\u0303 utanakanw warminakatak jaljata, ukampirus Montero, Riberalta ukat Oruro markanakanx janiw ukham jaljatakiti, niyas chachanakan mutn\u0303 utap kipkakiwa ."}, {"text_idx": "#000114", "text": "Ukatx yatiya\u0308winakax utjarakiwa. Niya lapak chika phaxsinx mutun\u0303 utan taykanakap chika jikxatasir wawanakatakiw utax lurasi ukaw ch\u2019allxat\u2019ata:"}, {"text_idx": "#000115", "text": "Centro de Orientacio\u0301n Femenina de Obrajes (COF)uksanx nayri\u0308r Centro de Atencio\u0301n Integral Pedago\u0301gica (CAIP) ukwa ch\u2019allxat\u2019awayi, kawki\u0308r wawanakati\u0308 taykanakap chika mutun\u0303 utan jikxatasipk ukanakatakiw uka centroxa. CAIP de Obrajes ukax ullan\u0303 panka utani, informa\u0301tica utani ukat jardi\u0301n ukas anatan\u0303atak utjarakiwa."}, {"text_idx": "#000116", "text": "#Bolivia Centros ukanakw mutun\u0303utan jikxatasi wawanakatak jist\u2019ari /fe0YmJlzVR"}, {"text_idx": "#000118", "text": "#Bolivia Apoyo pedago\u0301gico en las ca\u0301rceles /M87Nh8JJY6"}, {"text_idx": "#000120", "text": "Los nin\u0303os que viven en las ca\u0301rceles tendra\u0301n educacio\u0301n en centros pedago\u0301gicos #ANF #Bolivia \u2014 Agencia Fides (ANF) (@noticiasfides) noviembre 18, 2015"}, {"text_idx": "#000121", "text": "Yatxata\u0308winakarjamax Bolivia markanx 342 q\u2019axull wawanakaw jan mutun\u0303 utan jikxatasipxan\u0303apakiti "}, {"text_idx": "#000122", "text": "#Bolivia Centros ukanakw mutun\u0303utan jikxatasi wawanakatak jist\u2019ari"}, {"text_idx": "#000127", "text": "Imill wawanakamp princesa un\u0303t'atanakampi, dictadura rosada ukax jakt'at urunakanikiwa"}, {"text_idx": "#000128", "text": "La Pu\u0301blica ukax ma\u0308 amtawa, ukax redes sociales uksan yatiya\u0308winak qillqas un\u0303t'ayi, Bolivia markatpachaw periodismo digital ukat activismo ukanak sarantayaski."}, {"text_idx": "#000129", "text": "Marakar arunakap un\u0303t'ayan\u0303a ukaw amtapaxa, Global Voices Online ukamp mayacht'asiwipan amtapax purapat medios ciudadanos ukat redes sociales uksan uka yatiyaw qillqatanak un\u0303t'an\u0303atakiwa."}, {"text_idx": "#000130", "text": "La Publica ukan irnaqa\u0308wipax Fundacio\u0301n Hivos, ukan yanpat'atawa, uka yanapt'a\u0308wimpix janiw yaqhatuqinakarux kuna yanpt'a\u0308winaks thaqkiti."}, {"text_idx": "#000131", "text": "\u201cPorque entendemos que la informacio\u0301n es un bien pu\u0301blico, nuestros contenidos son de libre uso y reproduccio\u0301n.\u201d"}, {"text_idx": "#000132", "text": "\u00abUka yatiya\u0308winakax taqinitakiwa, na\u0308nakan yatiya\u0308winakajax ukakipkarakiw taqinitaki; ukampirus wasitampis uka yatiya\u0308winakax un\u0303t'ayatarakispawa\u00bb"}, {"text_idx": "#000135", "text": "El papa Francisco arremete contra las ideologi\u0301as: /NzaCiraLbS"}, {"text_idx": "#000137", "text": "Tata Franciscox sudamerica tuqin paqallk urun unt'an\u0303a tukuyi, khasa Bolivia, Ecuador y Paraguay uksa tuqinakaruw un\u0303tir sarawayi, ukansti walja misanak wakt'ayi. Ukhamarus tatax amuyt'ayistu sumak taqpachan apasipxan\u0303ataki jan kuna un\u0303isin\u0303anakampi."}, {"text_idx": "#000138", "text": "Aruskipt'araki \u0308sumak irnaqan\u0303asipxan\u0303ani jan lunthatasin\u0303ampi \u0308"}, {"text_idx": "#000139", "text": "Asuncio\u0301n tuqin kurmuru urunx 11 de julio, tatax poli\u0301tica tuqit aruwayani akham sasa:"}, {"text_idx": "#000140", "text": "Ideologies end badly; they serve no purpose. Ideologies have a relationship to the people that is absent, unhealthy or evil. Ideologies don't take into account the people. In the last century ideologies have ended in dictatorships. [Ideologies] think of the people, but don't let the people think."}, {"text_idx": "#000141", "text": "Amuyt'akax jan waliruw tukupxi, janiw khusakiti. Jacha amuyt'anakax janiw jaqinakatak suma qamasin\u0303apataki askikiti. Mayra pachax ukham amuyt'an\u0303anakam jan walirukiw markanakax purt'apxi, markatak amuyt'apxi Janjanw markarux amuyt'ayapkiti."}, {"text_idx": "#000144", "text": "Jach\u2019a yatiqan\u0303 utax Cuyahuani markan Titicaca qutathiyan jikxatasi, ukampirus jach\u2019aptaskiwa. Yatiqirinakax phuqhatpach becanipxiwa. Ukampirus waljaniw uksar qillqayasir sarapxi, uksar saran\u0303atakix aymara arut arst\u2019asirin\u0303apawa, kunalaykuti\u0308 yatiqan\u0303 utanx aymara arut yatichasi. Uka yatiqirinakarux markanakapatw ma\u0308 respaldo ukham churanipxi.\nMabel Franco, coordinadora del proyecto La Pu\u0301blica uksatx qillqt\u2019iwa kunas jupanakan amtanakapaxa maysatsti, yaqha jach\u2019a yatiqan\u0303 utaw munasi:"}, {"text_idx": "#000145", "text": "Yatiqirinakax pisin jakasirinaka ukhamaw utjapxi. Examen de admisio\u0301n uksat 260 yatiqiritx 11 yatiqirikiw yant\u2019aw sum churapxi, maysatsti curso preuniversitario uksatx 80% ukhanikirakiw yant\u2019a\u0301winx atipjapxi."}, {"text_idx": "#000147", "text": "Unibol, La Pu\u0301blica, ukat Jaqi Aru (ma\u0308 tama Internettuqin aymar aru sarantayiri) uka kimsaniw ma\u0308 proyecto de periodismo ciudadano uka wakt\u2019ayapxi, yatiqir wayn tawaqunakan sarnaqa\u0308winakap un\u0303t\u2019ayapxan\u0303apataki. Ma\u0308 yaticht\u2019a\u0308winw yatiqirinakax kunjams qillqt\u2019apxasp ukx yatiqapxi ukat sitio web de La Pu\u0301blica uksan un\u0303at\u2019ayasin\u0303apataki. Yaqhip yatiqirinakax aymara aru arst\u2019an\u0303 yatipxiwa ukampirus qillqt\u2019an\u0303x pachasipxiwa, yaqhipanakasti Jaqi Aru ukan yanapt\u2019apampix aymarat qillqt\u2019apxarakiwa. Walja qillqatanakaw espan\u0303ol arun qillqata ukatx aymara aruruw jaqukipataraki. Juti\u0308rinakanw aymarat castellan arur jaqukipat qillqatanakax un\u0303t\u2019ayataskani.\nAka Voces aymaras ukanw walja qillqatanakax un\u0303jasi, jupanakax \u201csocial, medioambiental, sociocultural ukat educativo\u201d uksatuqinakatw markanakapat qillqt\u2019apxan\u0303apatak wakt\u2019ayata.\nAka jach\u2019a yatiqan\u0303 uatar purinin\u0303atakix janiw jasakanti, Delia Mamani Callisaya, agronomi\u0301a uksan yatiqirix utapanjamawa. Jupax nayri\u0308r jikisrantawitw 2010 maran apaskan ukatwa arst\u2019i, 63 yatiqir masinakaw jikisipxatayna. Deliax Orionda markat jutatayna ukatw akhamqillqt\u2019i:"}, {"text_idx": "#000148", "text": "Wali kusisitatwa, jach\u2019a yatiqan\u0303 utax juk\u2019ampiw jach\u2019aptaski. Jach\u2019a yatiqan\u0303 utajax yaqha yatiqan\u0303 utanakat sipans mayjawa janiw kipkakiti. Akanx ma\u0308 jila kullakapkirists ukhampxtwa janiw yatiqir masi ukax utjkiti. Sapuruw jupanakamp chikt\u2019atapxta, kunapachati\u0308 maynix usuntkis ukhax thiyapatw yanapt\u2019asipxta ukhamat jani pachasin\u0303apataki, juk\u2019amp nayraqatar yatiqa\u0308winakamp sarantan\u0303ataki."}, {"text_idx": "#000149", "text": "Abidan Triguero Calle, jupax uka kipkarakiw jach\u2019a yatiqan\u0303 utan jikxatasi. Oriundo markatw yatiqaw tukt\u2019ayasin Cochabamba markaruw saratayna uksanx privado ukhamipanx janiw mantkataynati. Unibol utjatap yatisax ingenieri\u0301a de alimentos uksaruw yatiqir sarawayatayna. Jupax Unibol ukan nayri\u0308r semestre ukankan uksat qillqt\u2019i:"}, {"text_idx": "#000150", "text": "Chiqpachans nayax akanx kunjamas uka un\u0303jiriw jutta; nayri\u0308r semestre ukax makipta\u0308wayxiwa, ukatx cosmovisio\u0301n aymara ukanak apawayta, jichhax kawkhati\u0308 jutkt ukxa amtasipuntwa, provincia Ingavi, municipio Jesu\u0301s de Machaca, Lahuacollo markatatwa. Aka yatiqan\u0303 utax lup\u2019iwixs turkakiptayituwa, ukatw Bolivia markamp wali waythapit jikxatasta."}, {"text_idx": "#000151", "text": "Imagen de la pa\u0301gina de Facebook para denuncias contra la polici\u0301a de Bolivia."}, {"text_idx": "#000152", "text": "\u201cBoliviana palla pallanakax Sudame\u0301rica uksat juk\u2019ampiwa\u201d Facebook ukan un\u0303t\u2019ayatawa, ukanxa palla pallanakat jan wali luraw lurapki ukat markachirinakax mayiwinakp un\u0303t\u2019ayapki\u0308 ukanakaw utji. Maya pajinax lapaka phaxsin 2013 maran un\u0303stayatarakinwa, ukatx 29 uru achuqa phaxsit 2015 maranx 32.320 \u201cme gusta\u201d ukhaw utji \u2013 waljaw denuncias ukanakax un\u0303jasi."}, {"text_idx": "#000153", "text": "Yaqhip denuncias ukankax akanakawa: vehi\u0301culos oficiales, ukan q\u2019iwirinakapax machata\u0308k ukhax qullqinak mayipxi, aka qillqatanaka, jamuqanakan ukat vi\u0301deos ukanakan un\u0303jasi:"}, {"text_idx": "#000154", "text": "Facebook uksan \u201cBolivia markan palla pallanakapax Sudame\u0301rica ukats juk\u2019ampiwa\u201d sasin sutinchasaw un\u0303t\u2019ayapxi."}, {"text_idx": "#000155", "text": "Facebook ukan \u201cBolivia markanx palla pallanakax Sudame\u0301rica ukats juk\u2019ampiwa\u201d un\u0303t\u2019ayat pajinan apnaqirinakapat jamuqanak un\u0303t\u2019ayatanakapa."}, {"text_idx": "#000156", "text": "Ixwawinaka, Facebook pajinan \u201cBolivia markan palla pallanakapax Sudame\u0301rica\u201d ukats juk\u2019ampiwa."}, {"text_idx": "#000157", "text": "Aka pajina ukan arkirinakapax phin\u0303asiwinakap un\u0303t\u2019ayapxi. Yatiya\u0308w yatiyirinakarux un\u0303t\u2019ayapxiwa ukatx ma\u0308 qawqhatx armatakixiwa, sisanawa, Cochabamba markan edificio de la UTOP (Unidad Ta\u0301ctica de Operaciones Policiales) uka proceso ukax janiw nayrar sarkxiti, ukhamakiw qhiparxi, ni\u0308 khitis ukatuqix arsxiti.\nMabel Franco, yatiyaw yatiyiri La Pu\u0301blica Bolivia markatx pajinan apnaqiripamp aruskipt\u2019asax amuyt\u2019iwa, asxaraya\u0308winakax utjiwa.\n\u00abJan wali lura\u0308winkax walt\u2019ataxiwa, ukatw redes sociales ukatuqiw jark\u2019aqasna\u00bb, sasinw Facebook apnaqirix qhancht\u2019i."}, {"text_idx": "#000158", "text": "Pajin apnaqirir asxaraya\u0308winaka , \u201c Bolivia markanx palla pallanakax Sudame\u0301rica ukat juk\u2019ampipxiwa \u201d."}, {"text_idx": "#000159", "text": "Zanta Cruz markanx yaqha pajina Facebook ukax jist\u2019aratarakiwa, \u201c Palla pallar jan wali lura\u0308winakapat qhananchama\u201d, 29 uru achuqa phaxsinx 3.451 \u00abMe gusta\u00bb ukhaw utji:"}, {"text_idx": "#000160", "text": "Pajin apnaqirin yatiya\u0308winakapa\u201cPalla pallar jan wali lura\u0308winakapat qhananchama\u201d."}, {"text_idx": "#000161", "text": "Defensori\u0301a del Pueblo de Bolivia ukax ma\u0308 yatiya\u0308w jallu qallta phaxsin 2014 maran\u00bbEjercicio de los Derechos Humanos en el Estado Plurinacional de Bolivia ukat defensorial 2014 maran\u00bb yatiya\u0308wiparjamax jan wali lura\u0308w un\u0303jas yatiya\u0308winakax waljaw utji; 19 ukha yatiyanaka, 15 ukhakiw medios de prensa tradicional uksat jak\u2019at arkat un\u0303jasi."}, {"text_idx": "#000162", "text": "Maysatx aka pajinanakanx Polici\u0301a Nacional de Bolivia, ukar arch\u2019ukiwinak utjiki\u0308s ukarux jank\u2019akiw jaysa\u0308winakax utjan\u0303apa sasin mayiwinakax utjarakiwa."}]